
REPUBLIKA HRVATSKA
VARAŽDINSKA ŽUPANIJA
Općina Sveti Đurđ
Općinsko vijeće

KLASA: 363-02/26-01/5
URBROJ: 2186-21-02-26-1
Sveti Đurđ, 17. rujna 2026.


Na temelju članka 34. i 35. Zakona o komunalnom gospodarstvu ("Narodne novine",  broj 68/18., 110/18., 32/20. i 145/24.), članka 3. Odluke o komunalnim djelatnostima na području Općine Sveti Đurđ („Službeni vjesnik Varaždinske županije“ broj 23/22. i 22/26.) te  članka 22. Statuta Općine Sveti Đurđ („Službeni vjesnik Varaždinske županije“ broj 30/21. i 18/23.), Općinsko vijeće Općine Sveti Đurđ na 10. sjednici održanoj 17.9.2026. godine donosi sljedeću

O D L U K U 
o  povjeravanju obavljanja komunalne djelatnosti komunalnog linijskog prijevoza putnika trgovačkom društvu LUKOM d.o.o.

Članak 1.
Ovom Odlukom povjerava se trgovačkom društvu LUKOM d.o.o., Koprivnička ulica 17, 42230 Ludbreg, OIB: 29732862130 (dalje u tekstu: LUKOM d.o.o.), obavljanje komunalne djelatnosti komunalnog linijskog cestovnog prijevoza putnika. 

Članak 2.
Komunalna djelatnost iz članka 1. ove Odluke povjerava se trgovačkom društvu LUKOM  d.o.o. na razdoblje od 10 (deset) godina, počevši od 1.11.2026. godine. 

Članak 3.
(1) Dana 29.5.2025. godine između Grada Ludbrega i trgovačkog društva Lukom d.o.o. sklopljen je Ugovor o javnoj usluzi komunalnog linijskog prijevoza putnika na području Grada Ludbrega.
(2) Radi osiguravanja obavljanja javnog linijskog prijevoza putnika na području Općine Sveti Đurđ, Općina Sveti Đurđ će s Gradom Ludbregom i trgovačkim društvom LUKOM d.o.o. sklopiti Aneks Ugovora kojim će se urediti međusobna prava i obveze ugovornih strana u vezi s obavljanjem javnog linijskog prijevoza putnika na području Općine Sveti Đurđ, s početkom primjene od 1.11.2026. godine.
(3) Aneksom Ugovora iz stavka 2. ovoga članka osobito će se urediti opseg i način obavljanja javnog linijskog prijevoza putnika na području Općine Sveti Đurđ, prava i obveze Općine Sveti Đurđ te način i uvjeti financiranja predmetne usluge.

Članak 4.
(1) Ispunjenost posebnih uvjeta za sklapanje ugovora o javnoj usluzi, sukladno članku 15. Pravilnika o obavljanju javnog linijskog prijevoza putnika u cestovnom prometu („Narodne novine“, broj 72/25.), utvrdit će nadležni Jedinstveni upravni odjel Općine Sveti Đurđ prije sklapanja Aneksa Ugovora iz članka 3. ove Odluke.
(2) Aneks Ugovora iz članka 3. ove Odluke može se sklopiti samo ako nadležni Jedinstveni upravni odjel Općine Sveti Đurđ utvrdi da su ispunjeni uvjeti iz stavka 1. ovoga članka.
Članak 5.
Ovlašćuje se općinski načelnik Općine Sveti Đurđ na potpisivanje Ugovora iz članka 3. ove Odluke nakon što Jedinstveni upravni odjel Općine Sveti Đurđ utvrdi ispunjenje pretpostavki iz članka 4. ove Odluke.
Članak 6.
Ova Odluka stupa na snagu osmog dana od dana objave u „Službenom vjesniku Varaždinske županije“. 

OPĆINSKO VIJEĆE OPĆINE SVETI ĐURĐ

Predsjednik Općinskog vijeća
Davor Kraljić

